b'\n_START_ARTICLE_\nJos\xc3\xa9 Basco y Vargas\n_START_PARAGRAPH_\nSi Jos\xc3\xa9 Basco y Vargas ay naglingkod bilang ika-44 na Kastilang Gobernador-Heneral  ng Pilipinas, noong panahon ng kolonyalismong Espanyol.  Namuno siya ng siyam na taon mula 1778 hanggang 1787.  Di katulad ng ibang gobyerno sa panahon, itinuon ni Vargas ang kaniyang pansin sa ekonomiya kaysa sa militar.  Pinalaya niya rin ang koloniyang Pilipinas mula sa kapangyarihan ng Bagong Espanya (ngayon ay Mehiko).  Ipinangalan para sa kaniya ang Basco, Batanes._NEWLINE_Bilang gobernador-kapitan (gobernador-heneral) ng Pilipinas, inilunsad niya ang Sociedad Econ\xc3\xb3mica de los Amigos del Pa\xc3\xads (Economic Society of Friends of the Country, o Lipunang Ekonomiko ng mga Kaibigan ng Bansa.  Binuksan niya ang bansa sa mga dayuhang mangangalakal, na nakasanhi sa paglago ng ekonomiya.  _NEWLINE_Nauna sa kaniya sa tungkulin si Pedro de Sarrio, na muling naging gobernador-heneral noong 1787.'